

PROJEKTS uz 12.03.2025.

vēlamais datums izskatīšanai

Finanšu komitējā 19.03.2025.

domē: 27.03.2025.

sagatavotājs un ziņotājs V.Kuks

LĒMUMS

Ādažos, Ādažu novadā

2025. gada 27.martā **Nr.** «DOKREGNUMURS»

**Par Ādažu novada pašvaldības domes piekrišanu zemes “Alkšņi 10”, Alderos iegūšanai īpašumā**

Ādažu novada pašvaldības dome izskatīja Krievijas Federācijas pilsones […], deklarētā adrese: […] (turpmāk- Iesniedzēja), 11.03.2025. iesniegumu (pašvaldības reģ. Nr. ĀNP/1-11-1/25/1607) ar lūgumu izsniegt izziņu, par Ādažu novada pašvaldības domes piekrišanu nekustamā īpašuma “Alkšņi 10”, Ādažu pag., Ādažu nov., reģistrācijai zemesgrāmatā saskaņā ar likuma “Par zemes privatizāciju lauku apvidos” 30. pantā noteikto darījumu izskatīšanas kārtību. Iesniegumam pievienots 27.02.2025. Nekustamā īpašuma pirkuma līgums. Iesniegumā norādīts Zemesgabala turpmākās izmantošanas mērķis – individuālo dzīvojamo māju apbūve.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma zemesgabals ierakstīts Rīgas rajona tiesas Ādažu pagasta zemesgrāmatas nodalījumā Nr. 100000006396 un Nekustamā īpašuma valsts kadastra informācijas sistēmā tam reģistrēts nekustamā īpašuma lietošanas mērķis “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101. Šā gada aprīļa domes sēdē paredzēts mainīt nekustamā īpašuma lietošanas mērķi uz “Individuālo dzīvojamo māju apbūve, lietošanas mērķa kods 0601.
2. Zemesgabals, atbilstoši Ādažu novada teritorijas plānojumam 2018.-2028. gadam (turpmāk - teritorijas plānojums), atrodas Mazstāvu apbūves teritorijā DzM1. Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir mazstāvu apbūve.
3. Uz Zemesgabalu neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabala turpmākās izmantošanas mērķis nav pretrunā ar teritorijas plānojumu.
4. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 12.03.2025. tika pārbaudītas ziņas par Iesniedzēju. Subjekts sankciju sarakstos nav atrasts.
5. Saskaņā ar likuma “Par zemes privatizāciju lauku apvidos” 28. panta ceturto daļu Iesniedzējs atbilstdarījumu subjekta raksturojumam, kurš zemi var iegūt īpašumā, ievērojot šā likuma [29. panta](https://likumi.lv/ta/id/74241#p29) otrās daļas 5.punktā noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalā, atbilstoši pašvaldības teritorijas plānojumam, ir paredzēta apbūve.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otrs daļas 5. punktu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt Krievijas Federācijas pilsonei […], personas kods […], izziņu par pašvaldības domes piekrišanu iegūt īpašumā nekustamā īpašuma “Alkšņi 10”, Alderi, Ādažu pag., Ādažu nov., kadastra Nr. 8044 014 0136, sastāvā ietilpstošu zemesgabalu 898 m2 platībā, zemes vienības kadastra apzīmējums 8044 014 0136, ar turpmākās izmantošanas mērķi saskaņā ar teritorijas plānojumu – mazstāvu dzīvojamo māju apbūvei.
2. Pašvaldības Centrālas pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt iesniedzējai.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Iesniedzējai kopā ar sagatavotu izziņu uz e-adresi

NĪN- V.Kuks @ ; GRN @; IDRV @